ORDE do 15 de marzo de 2010 pola que se aproba a conta xeral de liquidación da herdanza intestada e se distribúe o caudal hereditario remanente de María Vázquez Graña.
CONSELLERÍA DE FACENDA — III. OUTRAS DISPOSICIÓNS — 21/04/2010

Antecedentes.
Por auto número 666/1996, do Xulgado de Primeira Instancia e Instrución nº 6 de Ourense, do 30 de setembro de 1998, foi declarado o Estado herdeiro ab intestato de María Vázquez Graña, con DNI 32.275.661, que faleceu na residencia Nosa Señora dos Milagres, en Cabeza de Vaca, municipio de Barbadás (Ourense).
Como queira que a data do falecemento da causante, 19 de setembro de 1996, era posterior á entrada en vigor da Lei 4/1995, do 24 de maio, de dereito civil de Galicia, a herdanza correspondía lexitimamente á Comunidade Autónoma de Galicia, polo que o Xulgado de Primeira Instancia número 3 de Ourense (antigo Xulgado de Primeira Instancia e Instrución número 6), con data 16 de xuño de 2008, ditou auto de rectificación declarando a Comunidade Autónoma de Galicia única e universal herdeira ab intestato de María Vázquez Graña.
O 3 de decembro de 2008 publicouse no Diario Oficial de Galicia o anuncio polo que se lle daba publicidade á apertura do prazo de información pública do expediente sobre a referida sucesión intestada, non presentándose solicitudes de beneficiarios para a repartición da herdanza.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feitas as correspondentes propostas de distribución do caudal hereditario,
RESOLVO:
Primeiro.-Estimar conforme a seguinte conta xeral de liquidación da herdanza de María Vázquez Graña:
A) Bens e dereitos:
-Tesouraría:
Bancos e institucións de crédito.
Caixanova, número c/c 2046 0080 94 3000027201: 3.242,17 euros.
Total de bens e dereitos: 3.242,17 euros.
B) Obrigas e débedas:
Non constan: 0,00 euros.
Total líquido (bens e dereitos-obrigas e débedas): 3.242,17 euros.
Segundo.-Tendo en conta os bens hereditarios remanentes líquidos resultantes e a falta de solicitudes de beneficiarios, aprobar o ingreso efectuado na Caixa Xeral do Tesouro da Comunidade Autónoma de Galicia da cantidade líquida remanente, que ascende a 3.242,17 euros, para a súa aplicación a establecementos de asistencia social ou institucións culturais, preferentemente radicados na derradeira residencia da causante, concello de Barbadás, e, en todo caso, en territorio galego.
Terceiro.-Esta resolución pon fin á vía administrativa e contra ela poderase interpor: recurso potestativo de reposición no prazo dun mes, contado desde o día seguinte ao da súa notificación, perante este órgano administrativo, de conformidade cos artigos 107, 109 e 116 da Lei 30/1992 de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998 reguladora da xurisdición contencioso-administrativa, sen prexuízo de que o interesado considere exercer calquera outro recurso que coide oportuno.
Santiago de Compostela, 15 de marzo de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio da Consellería
de Facenda